་གང་ལས་བརྒྱུད་པའི་ཚུལ་བཤད་པ་ནི། དེ་ལྟར་དེ་དག་ཀྱང་ཐོག་མར་བརྗོད་
པའི་བླ་མ་གཉིས་ལས་ཇི་ལྟར་བརྒྱུད་དེ་འོང་སྙམ་ན་འདིར་བརྗོད་པ། རྡོ་རྗེ་འཆང་དབང་དཔལ་ལྡན་ཡེ་ཤེས་མཁའ་འགྲོ་མ། །རྗེ་བཙུན་ཆོས་སྐྱོང་མཐུ་སྟོབས་དབང་ཕྱུག་བིརླ་པ། །ནག་པོ་ཌཱ་མ་པ་དང་ཨ་ཝ་དྷཱུ་ཏཱི་དཔལ། །རྗེ་

ཀྱེ་རྡོར་ཆོས་སྐོར་
བཙུན་ག་ཡ་དྷ་ར་ཤཱཀྱ་ཡེ་ཤེས་མཆོག །ཅེས་བྱ་བ་བརྒྱུད་པ་དང་པོ་མན་ངག་ལུགས་ལྟར་བརྗོད་ནས། གཞན་ཡང་བརྒྱུད་པ་གཉིས་པ་འགྲེལ་པ་ལུགས་ལྟར་བརྗོད་པར་བྱ་སྟེ། གཉིས་པ་ཌོམ་བི་ཧེ་རུ་ཀ་དཔལ་དེ་རྗེས་སུ། །ཨ་ལ་ལ་དང་
དཔལ་ལྡན་ནགས་ཁྲོད་གརྦྷ་རི། །རྒྱལ་བ་དཔལ་གྱི་ཡེ་ཤེས་སྦྱང་དཀའ་ཟླ་བ་དང༌། །དཔའ་བོ་རྡོ་རྗེས་ཡེ་ཤེས་ཞབས་ལ་གདམས་པའོ། །བརྒྱུད་པ་གཉིས་པོ་འཛིན་པའི་རྗེ་བཙུན་ཤཱཀྱ་ཡེ་ཤེས་ལས་སུས་ཇི་ལྟར་ཐོས་ཤིང་དེ་དག་
ལས་ཀྱང་བླ་མ་ཆེན་པོས་ཇི་ལྟར་ཐོས་སྙམ་ན། དཔེ་དང་བསྟུན་ནས་བརྗོད་པ། མ་དྲོས་ འབྲོག་མི་ཤཱཀྱ། ཡེ་ཤེས་ཞབས་ལས་རྒྱུན་བཞིའི་བླ་མ་ནི། འཁོན་དཀོན་མཆོག...-རྒྱལ་པོ་...སེ་སྟོན་ཀུན། མངའ་རིས་པ་གསལ་བའི། རིག་དང་སྙིང་པོ་
འཁྱིན་ལོ་ཙཱ་བ་འོད་ཀྱི། སྣང་བའི་མཐའ་ཅན་ཏེ། སེ་སྟོན་...རིག་དང་གསལ་བའི་..སྙིང་པོའི་ཞབས་ལས་འཁོན་སྒྱི་ཆུ་བ་དགྲ་ལྷ།..འབར་བ་༞ཞང་སྟོན་ཆོས། འབར་བའི་མཐའ། །རྒྱུན་བཞི་འཛིན་པའི་བླ་ཆེན་དེ་ལ་རྟག་ཕྱག་འཚལ། །དེ་ལྟར་རྗེ་
བཙུན་གཉིས་ལས་བརྒྱུད་དེ་བླ་མ་ཤཱཀྱ་ཡེ་ཤེས་མ་དྲོས་པའི་རྒྱ་མཚོ་ཆེན་པོས་བཟུང་ནས། དེས་ཀྱང་མ་དྲོས་པའི་མཚོ་ལས་ཆུ་བོ་བཞི་འབབ་པ་བཞིན་དུ་སློབ་མའི་མཆོག་འཁོན་དཀོན་མཆོག་རྒྱལ་པོ། སེ་སྟོན་ཀུན་རིག མངའ་རིས་པ་གསལ་བའི་སྙིང་
པོ། འཁྱིན་ལོ་ཙཱ་བའི་འོད་ཀྱི་སྣང་བ་བཞི་ལ་གདམས་ཤིང་དེ་དག་གི་གསུང་གི་ཆུ་བོ་ཡང་བདག་ཅག་གི་བླ་མ་ཆོས་ཀྱི་རྒྱ་མཚོ་ཆེན་པོ་ཡོན་ཏན་ཡིད་བཞིན་གྱི་ནོར་བུ་རིན་པོ་ཆེ་དུ་མས་ཡོངས་སུ་གང་བར་བབས་པའི་ཚུལ་དངོས་ནི། རྗེ་འབྲོག་
556

公
ཉིས་བརྒྱ་ དོན་དགུ་
আ
།མི། དེས་འཁོན་དཀོན་མཆོག་རྒྱལ་པོ། དེས་སེ་སྟོན་ཀུན་རིག དེས་ཞང་སྟོན་ཆོས་འབར། དེས་བླ་མ་ས་སྐྱ་པ་ལ་རྒྱུད་རྐྱང་ཙམ་གནང་། ཡང་ན་རྗེ་འབྲོག་མི། དེས་འཁྱིན་ལོ་ཙཱ་བ་འོད་ཀྱི་སྣང་བ། དེས་འཁོན་དཀོན་མཆོག་རྒྱལ་པོ་མན་འདྲ། ཡང་ན། རྗེ་འབྲོག་
མི། དེས་མངའ་རིས་པ་གསལ་བའི་སྙིང་པོ། དེས་འཁོན་སྒྱི་ཆུ་བ་དགྲ་ལྷ་འབར། དེས་བླ་མ་ས་སྐྱ་པ་ཆེན་པོ་ལ་རྒྱུད་གསུམ་གྱི་བཤད་པ་རྒྱས་པ་སྩལ་ནས། དེས་ཀྱང་སྐལ་བ་དང་ལྡན་པའི་སྐྱེ་བོ་མ་ལུས་པའི་ཡིད་ཡོན་ཏན་ཡིད་བཞིན་གྱི་ནོར་བུ་རིན་པོ་ཆེས་ཚིམ་པར་
བྱེད་པ་ཡིན་ནོ་ཞེས་བྱ་བར་ཤེས་པར་བྱའོ། །དེ་ལྟར་རྗེ་བཙུན་གཉིས་པོའི་གཞུང་ལས་འདིར་གང་གཙོ་བོར་བྲིས་པ་ཡིན་ཞེ་ན། བརྗོད་པ། རྗེ་བཙུན་མཐུ་སྟོབས་གསུང་གི་མན་ངག་ནི། །ག་ཡ་ངྷ་རས་གསུངས་པ་འདིར་གཙོ་
སྟེ། །ཌོསྦིའི་རྗེས་སུ་འབྲང་བའི་གསུང་ངག་དོན། །སྦྱང་དཀའ་ཟླ་བས་གསུངས་པ་གཞན་དུ་གསལ། །རྗེ་བཙུན་བིརྻ་པའི་རྗེས་སུ་འབྲངས་ནས་ག་ཡ་དྷ་རས་གསུངས་པ་འདི་ནི་བཤད་ཐབས་ཀྱི་མན་ངག་དྲུག་དང་མངོན་པར་ཚེ
རྟོགས་པ་རྒྱུད་གསུམ་གྱིས་བཅིངས་པ་འདི་ཡིན་ནོ། །དཔལ་ཌོམྦི་པའི་མན་ངག་སློབ་དཔོན་མི་ཐུབ་ཟླ་བས་གསལ་བར་མཛད་པ་ཡང་འདི་ཉིད་དང་མཐུན་པ་ཡིན་ནོ་ཞེས་གསུངས་མོད་ཀྱང་འདི་ནི་བཤད་ཐབས་ཀྱི་མན་ངག་མཐའ་
དྲུག་དང་མངོན་པར་རྟོགས་པ་འཇིག་རྟེན་པའི་དཔེ་དང་བསྟུན་ནས་ཡན་ལག་ལྔས་འཆིང་སྟེ་སྟོན་པ་གཙོ་ཆེ་བས་ན། དེ་ཡང་ཀུ་མུ་ཏ་པཉྩི་ཀ་ཉིད་ཀྱི་སྟེང་དུ་ཞིབ་པར་རྟོགས་པར་བྱའོ། །བརྒྱུད་པའི་ལོ་རྒྱུས་ཅུང་ཟད་ཅིག་བཤད་ཟིན་

ཀྱེེ་རྡོར་ཆོས་སྐོར་
འ སྤྱན སྔ རུ
ཏེ་མདོར་བསྡུས་པའི་ཚུལ་གྱིས་ཐམས་ཅད་ཀྱང་བསྟན་ཟིན་ཏོ། །གཉིས་པ་བླ་མ་བརྒྱུད་པ་དང་བཅས་པ་ལ་བཀའ་དྲིན་དྲན་པའི་སྒོ་ནས་ཕྱག་འཚལ་བ་ནི། དེ་ལྟར་བསྟན་པ་བླ་མའི་ཚོགས་རྣམས་ཀྱི། །བཀའ་དྲིན་དྲན་ནས་དད་པས་མཆི་མ་ལྷུང༌། །རྟག་
ཏུ་བླ་མའི་རབ་མཆོག་དེ་དག་གི །ཞབས་པད་དྲི་མ་མེད་ལ་ཕྱག་འཚལ་ལོ། །གཞུང་དོན་ཚར་ནས་བླ་མའི་སྤྱན་སྔ་རུ། །མཆིས་ནས་ཉེས་པ་བཅོས་པར་ཞུ་བ་ཡི། །སྐལ་བ་སྐལ་ངན་བདག་ལ་ག་ལ་ཡོད། །ཀྱི་ཧུད་བླ་མ་སེམས་
ཤིང་འཁོད་པར་བྱེད། །བསོད་ནམས་མཐའ་ཡས་ཀྱིས་བསྒྲུབས་ཡོན་ཏན་རྩེ། །ཁྱོད་འདྲའི་མགོན་དང་བྲལ་ནས་མགོན་མེད་བདག །མི་འདུལ་སྐྱེ་བོ་འདུལ་ཞིང་མཆིས་ལགས་ན། །སྤྱན་རས་ཀྱིས་སྐྱོངས་མགོན་པོ་ཐུགས་རྗེ་
ཅན། །གསུམ་པ་རང་དགར་སྤྱོད་པ་སྤང་བར་གདམས་པ་ནི། ཀྱེ་མ་ཁ་བ་ཅན་གྱི་ཁྲོད་འདི་ན། །ཕལ་ཆེར་ལོངས་སྤྱོད་རྒུད་གྱུར་དད་པ་བྲལ། །མུ་སྟེགས་འཕེལ་ཞིང་ཆོས་ལྟར་བཅོས་པ་མང༌། །ཆོས་བྱེད་ཕལ་ཆེར་ཚེ་འདིར་སྤྲོ་བར་
མཐོང༌། །འགའ་ཞིག་རྟོག་གེའི་དུག་ཆུས་བློ་རབ་འཁྲུལ། །ལ་ལ་བསྟན་བཅོས་ཐོས་པའི་ཆང་གིས་མྱོས། །ཁ་ཅིག་ཚུལ་ཁྲིམས་མཆོག་འཛིན་ཀུན་ལ་གཤེ། །ཕལ་ཆེར་གསུང་རབ་མཆོག་འདི་སྤངས་སུ་དོགས། །འགའ་ཞིག་
སྨིན་བྱེད་དང་བྲལ་ཟབ་དོན་བསྒོམ། །ཁ་ཅིག་ལག་ལེན་སྲོལ་ཉམས་ཚིག་དོན་འཆད། །གཞན་དག་ཆོ་ག་མ་མཐོང་བརྫུན་གྱིས་བསླད། །དེ་དག་རྡོ་རྗེ་ཐེག་པའི་གཟུགས་བརྙན་ཡིན། །ཕ་རོལ་ཕྱིན་གཞུང་ཐོས་པས་ཡིད་རྒྱས་
558

ཉིས་བརྒྱ་ བརྒྱད་ཅུ་ཐམ་པ་
আ
།ཀྱང༌། །རྒྱུད་ཀྱི་སྣང་བས་བློ་གྲོས་མ་བརླན་པའི། །མན་ངག་ཕྲ་མོ་བཟུང་ནས་འདིས་ཆོག་ཅེས། །སྨྲ་བའི་རྨོངས་རྣམས་དོན་མེད་མ་གྱུར་ཏམ། །ལམ་ལ་མ་ཞུགས་ལོག་པར་ཞུགས་པ་དང༌། །རྡོ་རྗེ་
ཐེག་སྤངས་ཞུགས་ཀྱང་གཟུགས་བརྙན་འདྲ། །དེ་དག་སྤང་ཕྱིར་བདག་གིས་བརྡ་སྤྲད་ཀྱང༌། །བྱོལ་སོང་འཇིག་རྟེན་མི་གོ་ཇི་ལྟར་བྱ། །འདིར་ནི་རྒྱུད་དོན་ཡོན་ཏན་རིན་ཆེན་གཏེར། །སྐྱོན་མེད་གྲུབ་པའི་བླ་མའི་གསུང་གིས་
ཕྱེ། །ཚིག་དོན་སྒྲོན་མེ་འདི་ཡིས་གསལ་བྱས་ཀྱིས། །ཡོན་ཏན་རིན་ཆེན་ཇི་ལྟར་འདོད་པ་ལོང༌། །རྒྱུད་ཀྱི་ས་གཞིར་ཡིད་ཀྱི་ས་བོན་བཏབ། །བླ་མའི་གསུང་རབ་དྲི་མེད་ཆར་གྱིས་བརླན། །ཐོས་བསམ་གྱིས་བསྐྱང་རིན་ཆེན་ལྗོན་
ཤིང་འཁྲུངས། །སྐལ་ལྡན་སྐྱེ་བོའི་ཚོགས་ཀྱི་བསྟི་གནས་ཡིན། །བཞི་པ་བརྩམས་པའི་དགེ་བ་བསྔོ་ཞིང་བཟོད་པར་གསོལ་བ་ནི། བདག་ཀྱང་སྐྱེ་བ་འདི་ནས་བཟུང་ནས་ནི། །ཇི་སྲིད་རྡོ་རྗེ་འཛིན་ས་མ་ཐོབ་བར། །མཐུ་སྟོབས་དབང་ཕྱུག་གཞུང་
དང་མི་འབྲལ་ཞིང༌། །བླ་མའི་ཚོགས་ཀྱི་བྲན་དུ་སྐྱེ་བར་ཤོག །བླ་མའི་ཚོགས་རྣམས་མཉེས་པར་བྱས་པ་ཡིས། །སྐུ་གསུམ་ཡེ་ཤེས་ལྔ་ལྡན་ཐོབ་ནས་ཀྱང་། །ནམ་མཁའི་མཐས་གཏུགས་གྱུར་པའི་སེམས་ཅན་རྣམས། །གཉིས་
མེད་སངས་རྒྱས་ས་ལ་འགོད་པར་ཤོག །སངས་རྒྱས་ཞིང་ཁམས་འབྱམས་ཀླས་མ་ལུས་ཀུན། །རྣལ་འབྱོར་འདིས་ནི་དོན་ཀུན་རབ་འགྲུབ་ཅེས། །སྙན་པའི་གྲགས་པས་ཁྱབ་པར་གྱུར་ནས་ཀྱང༌། །རྡོ་རྗེ་འཛིན་པའི་རྒྱལ་མཚན་
559

བརྟན་པར་ཤོག །དེ་འདྲའི་བློ་གྲོས་འཆང་བའི་དགེ་བསྙེན་ལ། །རྗེ་བཙུན་བླ་མ་དམ་པས་བསྐུལ་བ་དང༌། །བྱང་ཆུབ་ཤེས་རབ་འབུམ་ཕྲག་འོད་གསལ་བས། །གསོལ་བ་བཏབ་ནས་ལེགས་པར་སྦྱར་བ་ཡིན། །ཁོ་བོས་འབད་དེ་
ལེགས་པར་སྦྱར་བ་ཡི། །མངོན་པར་རྟོགས་པ་རིན་ཆེན་ལྗོན་ཤིང་ལས། །ཐུན་མོང་ལྟ་བ་རིམ་པ་ཅན་གྱི་སྐབས། །འདི་ནི་བླ་མ་དམ་པས་གསལ་བར་མཛད། །ལེགས་སྦྱར་འདི་ལ་ཉེས་པ་མེད་པར་སེམས། །ཉེས་པ་གང་སྣང་
བདག་གི་ཉེས་པ་སྟེ། །བླ་མ་བླ་མར་བཅས་པའི་མ་ཡིན་པས། །བདག་ལ་མཁའ་འགྲོའི་ཚོགས་ཀྱིས་བཟོད་པར་མཛོད། །འདི་བགྱིས་པ་ལས་དུབ་པར་གྱུར་པ་ཡི། །དགེ་བ་དུང་ཟླ་ཀུནྡ་དང་མཚུངས་པ། །བདག་གི་རྒྱུད་ལ་ངེས་
པར་སྐྱེས་པ་དེས། །འགྲོ་ཀུན་དཔལ་ལྡན་རྡོ་རྗེ་འཛིན་འགྱུར་ཤོག །རྩ་བའི་ས་བཅད་གསུམ་པ་བསྟན་བཅོས་ཇི་ལྟར་བརྩམས་པའི་སྦྱར་བྱང་སྨོས་པ་ནི། རྒྱུད་གསུམ་པོ་གཅིག་ཏུ་བསྲེས་པའི་ས་གཞིར་ཡིད་ཀྱི་ས་བོན་བཏབ་སྟེ་བླ་མའི་གསུང་ལས་བྱུང་ཚེ
བའི་མངོན་པར་རྟོགས་པའི་ལྗོན་ཤིང་ཐོས་བསམ་གྱི་སྲུང་བས་ཀུན་ཏུ་བསྐྱེད་པ་འདི་ནི་མན་ངག་གི་ཚོགས་ཀྱི་ཚིག་གི་མེ་ཏོག་གིས་མཛེས་ཤིང་འདོད་པའི་དོན་ཐམས་ཅད་འབྱུང་བའི་འབྲས་བུ་དང་ལྡན་པ།
ལུང་གིས་རབ་ཏུ་རྒྱས་
པའི་ལོ་འངབ་ཀྱིས་ཕྱུག་ཅིང་ཉོན་མོངས་པའི་གདུང་བ་ལས་སྐྱོབ་པའི་བསིལ་གྲིབ་ཅན། སྐལ་བ་དང་ལྡན་པའི་རྣལ་འབྱོར་པ་རྣམས་ཀྱི་བསྟི་གནས་སུ་གྱུར་པའི་ཡོན་ཏན་ཚད་མེད་པ་རིན་པོ་ཆེའི་ལྗོན་ཤིང་ཞེས་བྱ་བ་ཤཱཀྱའི་དགེ་

আ
།བསྙེན་ཐེག་པ་མཆོག་གི་རྣལ་འབྱོར་པ་གྲགས་པ་རྒྱལ་མཚན་གྱིས་དཔལ་ས་སྐྱའི་དབེན་གནས་དམ་པར་ཉེ་བར་སྦྱར་བ་འདི་ཡོངས་སུ་རྫོགས་སོ། །ཉེས་པ་རྣམས་བླ་མའི་ཚོགས་ལ་བཟོད་པར་གསོལ་
ལོ། །འདིས་སེམས་ཅན་ཐམས་ཅད་ཀྱི་དོན་བྱེད་པར་གྱུར་ཅིག འདི་ལྟར་བྱང་ཆུབ་ཀྱི་སྙིང་པོ་རྡོ་རྗེའི་གདན་ལས་བྱང་ཕྱོགས་སུ་དཔག་ཚད་བརྒྱ་ཕྲག་གཅིག་བགྲོད་པའི་སའི་ཆ་འགྲན་ཟླས་དབེན་པའི་མཁས་པ་རྒྱུན་མི་འཆད་པར་
འབྱུང་བའི་མཚན་མ་དང་ལྡན་པའི་དཔལ་ས་སྐྱའི་དབེན་གནས་དམ་པར་སྐུ་འཁྲུངས་པ། འཇམ་པའི་རྡོ་རྗེས་མངོན་སུམ་དུ་བྱིན་གྱིས་བརླབས་པས་ཤེས་བྱའི་དཀྱིལ་འཁོར་མ་ལུས་པ་ཐུགས་སུ་ཆུད་པའི་མཁྱེན་རབ་དཔག་ཏུ་མེད་
པས་མི་མཐུན་པའི་ཕྱོགས་མཐའ་དག་ལ་འཁོན་པའི་བདག་ཉིད་ཆེན་པོ་གྲགས་པ་རྒྱལ་མཚན་གྱིས་མཛད་པའོ། །སླད་ཀྱིས་ཀྱང་དེ་ཉིད་ཀྱིས་འདིའི་དོན་བསྡུས་པ་ཅིག་ཀྱང་མཛད་ལ། དེ་བར་སྐབས་སུ་བྲིས་ཤིག་ཅེས་དེ་ཉིད་ཀྱི་ཚོ
བཀའ་བབས་ནས། ཤཱཀྱའི་དགེ་བསྙེན་གཞོན་དུ་མངོན་པའི་ང་རྒྱལ་ལ་འཁོན་པ་ཀུན་དགའ་རྒྱལ་མཚན་གྱིས་ཞུ་དག་བགྱིས་ནས། སླར་ཡང་དེ་ཉིད་ཀྱི་སྤྱན་སྔར་ཕུལ་ཏེ་ཤིན་ཏུ་དག་པར་བགྱིས་སོ། །ཐུབ་པའི་དགོངས་པ་མེ་ཏོག་
གི །ཕྲེང་བ་བླ་མའི་གསུང་ཟེར་གྱིས། །ཕྱེ་འདི་འགྲོ་བའི་སྤྱི་གཙུག་ན། །ཟླ་ཟེར་བཞིན་དུ་མཛེས་པར་ཤོག །སླར་སྨྲས་པ། མཁྱེན་བརྩེ་ནུས་གསུམ་གཅིག་ཏུ་འཁྱིལ་པའི་དཔལ་ལྡན་བླ་མ་མཆོག་རྣམས་དང་། །རྣམ་ཀུན་མཆོག་ལྡན་སྟོང་ཉིད་རྡོ་རྗེ་འཕོ་བྲལ་བདེ་ཆེན་
ཉིས་བརྒྱ་ གྱ་གཅིག་

མཉམ་སྦྱར་བའི། །ཡི་དམ་ལྷ་ཚོགས་སྤྱི་བོར་མཆོད་དེ་ལེགས་བྱས་ཟེགས་མ་འདི་ཡི་མཐུས། །རྒྱུད་དོན་ཟབ་མོའི་བཤད་སྒྲུབ་སྣང་བས་ཕྱོགས་ཀྱི་མཐའ་གྲུ་བརྒལ་གྱུར་ཅིག །དེ་མཐུས་འདྲེན་མཆོག་ཞི་བར་གཤེགས་རྣམས་ཟག་མེད་ཐུགས་དགོངས་ཡོངས་རྫོགས་ཤིང༌། །ད་ལྟ་བཞུགས་རྣམས་མཁས་ཚུལ་
གསུམ་གྱི་ཕྲིན་ལས་འགོག་པ་མེད་པ་ཡིས། །ཐུབ་བསྟན་སྤྱི་དང་དཔལ་ལྡན་ས་སྐྱའི་བཤད་སྒྲུབ་སྣང་བ་ཉིད་བཞིན་གསལ། །ཕ་མས་གཙོར་བྱས་ཡིད་ཅན་མཐའ་དག་བྱང་ཆེན་རྒྱལ་སར་འགོད་གྱུར་ཅིག །རྒྱུད་དོན་གསལ་བྱེད་རྩ་འགྲེལ་མཆན་གྱི་དངུལ་དཀར་མེ་ལོང་དྭངས་པའི་ནང༌། །སྤེལ་བའི་ལེགས་བཤད་
བདུད་རྩིའི་རྫིང་འདི་བློ་ངན་རྡུལ་གྱིས་བསླད་པ་ཡི། །ནོངས་པ་གང་མཆིས་སྔོན་བསགས་སྡིག་དང་ལྷན་ཅིག་འཕགས་རྣམས་མདུན་ས་རུ། །སྟོབས་བཞི་ནོར་བུ་ཀེ་ཏ་ཀ་ཡིས་ཡིད་ཀྱི་རྙོག་མ་བགྲུར་དུ་གསོལ། །བཀྲ་ཤིས་ཀུན་གྱི་དབང་ཕྱུག་བདེ་སྟོང་དབྱེར་མེད་བཅོམ་ལྡན་དགེས་མཛད་མགོན། །བཀྲ་ཤིས་འབྱུང་
གནས་རྒྱུང་གསུམ་གཟི་འབར་ཟབ་གསལ་རྒྱུད་སྡེ་རིན་པོ་ཆེ། །བཀྲ་ཤིས་ཆར་འབེབས་རྒྱུད་དོན་གསལ་བྱེད་མངོན་རྟོགས་ལྔ་བཅུ་རྩ་བདུན་གྱི། །བཀྲ་ཤིས་དམ་པའི་ཕན་བདེའི་དགེ་མཚན་ས་གསུམ་ཀུན་ཏུ་འབར་གྱུར་ཅིག །ཅེས་གངས་ཅན་རྡོ་རྗེ་འཛིན་པ་ཡོངས་ཀྱི་གཙུག་རྒྱན་མི་འཕྲོག་པའི་མཁྱེན་རབ་དང་ཐུགས་ ཚི
རྗེ་ལྡན་པ་རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་ཞལ་སྔ་ནས་མཛད་པའི་རྒྱུད་ཀྱི་མངོན་པར་རྟོགས་པ་རིན་པོ་ཆེའི་ལྗོན་ཤིང་འདི་ཉིད་མདོ་སྔགས་ཆོས་ཀྱི་སྡོམ་ཆེན་པོར་གྱུར་པ་དང༌། ཞལ་འཕང་མང་བར་བརྟེན། རྗེ་བཙུན་ཆེན་པོའི་གསུང་ལ་སྲི་ཞུའི་ཕྱིར་དང་། བློ་དམན་རྣམས་ལའང་ཅུང་ཟད་ཕན་པར་སྲིད་
སྐམ་ནས་བཤད་སྒྲུབ་དུ་མའི་འབྱུང་གནས་དཔལ་སྐྱེ་རྒུ་དོན་གྲུབ་གླིང་གི་ཆོས་གྲྭ་ཆེན་པོའི་སྒྲུབ་ཁང་རྣམ་གྲོལ་ཡོངས་རྩེར་བློ་གཏེར་དབང་པོས་ཐམས་ཅད་མཁྱེན་པ་དཀོན་མཆོག་ལྷུན་གྲུབ་ཀྱི་གསུང་རབ་གོང་མའི་དགོངས་རྒྱན་སོགས་ནས་བཏུས་ཏེ་མཆན་དུ་བཏབ་ནས་ཆུ་བྱའི་ཆོ་འཕྲུལ་ཟླ་བའི་དཀར་ཕྱོགས་དགའ་བ་
562
ཀྱེ་རྡོར་ཆོས་སྐོར་

ཉིས་བརྒྱ་ གྱ་གཉིས་བྱོན།
আ
།དང་པོ་པ་ཝ་སངས་ནམ་གྲུའི་འགྲུབ་སྦྱོར་ཉིན་རྫོགས་པར་སྦྱར་བའི་ཚིག་དོན་གྱི་དག་ཞུས་མཁན་རིག་པ་སྨྲ་བ་འཇམ་དབྱངས་ཡོན་ཏན་དང༌། ཡི་གེ་པ་ནི་བློ་གསལ་མཁྱེན་རབ་འོད་ཟེར་གྱིས་གུས་པས་བགྱིས་པའོ། །འདིས་ཀྱང་འགྲོ་ཀུན་རྡོ་རྗེ་འཛིན་པའི་གོ་འཕང་ལ་མྱུར་དུ་
རེག་པའི་རྒྱུར་གྱུར་ཅིག །།སརྦ་དཱ་ཀ་ལྱཱ་ཎཱཾ་བྷཱ་ཝ་ཏུ། །དབང་རྣོན་དག་ལ་མཆན་རྣམས་འདོར་ཏེ་འཆད། །འབྲིང་ལ་ཅུང་ཟད་སྤྲོས་ཤིང་བརྟུལ་པོ་ལ། །འདི་བཞིན་བརྗོད་པས་ཟབ་དོན་སྙིང་ལ་འཆར། །དེ་ཕྱིར་བསྡུས་འབྲིང་རྒྱས་གསུམ་གང་དགོས་ལོངས། །དགེའོ།། 11
563